EL
11.4.2022
Επίσημη Εφημερίδα της Ευρωπαϊκής Ένωσης
C 158/13
Η Ουγγρική Κυβέρνηση υποστηρίζει ότι η ερμηνεία στην οποία προέβη η Επιτροπή στην προσβαλλόμενη απόφαση όχι μόνον είναι αντίθετη προς την πρακτική που έχει ακολουθήσει μέχρι τώρα η Επιτροπή και προς τη νομολογία του Δικαστηρίου, αλλά και, επιπλέον, προκαλεί σοβαρή ζημία στη συνεργασία μεταξύ της Επιτροπής και των αρχών διαχείρισης των κρατών μελών.
Η Ουγγρική Κυβέρνηση –εκτός του ότι υποστηρίζει ότι, σε σχέση με την τροποποίηση των επιχειρησιακών προγραμμάτων, συντρέχει λήψη αποφάσεων εκ μέρους θεσμικού οργάνου της Ένωσης, καθόσον η τροποποίηση εγκρίνεται από την Επιτροπή, και ότι, για τον λόγο αυτόν, έχει εφαρμογή η εξαίρεση του άρθρου 4, παράγραφος 3, του κανονισμού 1049/2001– επισημαίνει ότι η ιδιαιτερότητα της παρούσας διαδικασίας συνίσταται στο ότι, στο πλαίσιο της από κοινού διαχείρισης, η απόφαση του κράτους μέλους λαμβάνεται στην πραγματικότητα υπό την αυστηρή εποπτεία της Επιτροπής.
Καίτοι, τυπικώς, πρόκειται για απόφαση της αρχής του κράτους μέλους, η Επιτροπή ασκεί στην απόφαση αυτήν επιρροή που μπορεί να αποδειχθεί και, για τον λόγο αυτόν, είναι ακόμη περισσότερο απαράδεκτο να μην προστατεύεται μια τέτοια απόφαση από την προαναφερθείσα εξαίρεση.
Η εξαίρεση στην οποία αναφέρεται το άρθρο 4, παράγραφος 3, του κανονισμού 1049/2001 έχει ως σκοπό και την προστασία της διαδικασίας λήψης αποφάσεων εκ μέρους των αρχών των κρατών μελών.
(1)
Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
Προσφυγή της 28ης Φεβρουαρίου 2022 — Schneider κατά EUIPO — Frutaria Comercial de Frutas y Hortalizas (frutania) (Υπόθεση T-109/22) (2022/C 158/16) Γλώσσα του δικογράφου της προσφυγής: η γερμανική Διάδικοι Προσφεύγων: Markus Schneider (Βόννη, Γερμανία) (εκπρόσωποι: M. Bergermann και D. Graetsch, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Frutaria Comercial de Frutas y Hortalizas, SL (Zaragoza, Ισπανία)
Στοιχεία σχετικά με τη διαδικασία ενώπιον του EUIPO Αιτών: Ο προσφεύγων Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης frutania σε μπλε χρώμα — Υπ’ αριθ.
11 987 419 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του πρώτου τμήματος προσφυγών του EUIPO της 17ης Δεκεμβρίου 2021 στην υπόθεση R 1058/2017-1
Αιτήματα Ο προσφεύγων ζητεί από το Γενικό Δικαστήριο: — να ακυρώσει την προσβαλλόμενη απόφαση· — να καταδικάσει το EUIPO στα δικαστικά έξοδα, περιλαμβανομένων των εξόδων της διαδικασίας ενώπιον του τμήματος προσφυγών.
Προβαλλόμενος λόγος — εσφαλμένη ερμηνεία και εφαρμογή του άρθρου 8, παράγραφος 1, στοιχείο βʹ, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.